《送耕甫弟赴补》
宋代·杜范

所性常存存，危者惟人心。
子才秀吾宗，一歕凡马喑。
俊快恐易蹶，谨勿轻千金。
贤关集多士，辔策方骎骎。
功名亦漫尔，培护在资深。
我尝评京华，真是秽浊林。
绳约稍自宽，一纵不可寻。
蚤夜贪倚门，翼翼如有临。
亟归慰慈抱，毋浪花边吟。

作者简介：（1182—1245）宋台州黄岩人，字成之，号立斋。宁宗嘉定元年进士。累迁殿中侍御史，极言台谏失职之弊。理宗嘉熙二年知宁国府，发粟赈饥，镇压两淮饥民反抗。还朝，累拜吏部侍郎兼中书舍人，数上疏抨击朝政积弊。淳祐四年，擢同知枢密院事，次年拜右丞相，上书言五事，继又上十二事，条陈当朝利病，提出为政主张。卒谥清献。有《清献集》。